અમદાવાદ): તા 24 સપ્ટેમ્બર 2002 ગાંધીનગર રાબેતામુજબ જીવી અને ધબકી રહ્યું હતું, સરકારી કચેરીઓમાં કામ કરતા સરકારી બાબુઓ સિવાય આ શહેર આમ તો સાવ નીરસ બની જાય છે, ગાંધીનગરમાં નોકરી કરતા હજારો નાના મોટા અધિકારીઓ પણ ગાંધીનગરને બદલે અમદાવાદમાં રહેવાનું પસંદ કરે છે એટલે સાંજ પડે ત્યારે ગાંધીનગર લગભગ ભેંકાર બની જતુ હોય છે, પણ તે દિવસની સાંજ ગાંધીનગર ભેંકાર બનવાનું ન્હોતુ, આમ તો ગાંધીનગરમાં ક્રાઈમ રેટ ઓછો હોવાને કારણે ગાંધીનગર પોલીસને સચિવાલય-વિધાનસભાના અને કોઈ રેલી આવવાની હોય તેના બંદોબસ્ત સિવાય શાંતિ હોય છે.